CELEX: 32011D0820(03)
Language: bg
Date: 2011-08-19 00:00:00
Title: Решение на Комисията от 19 август 2011 година за създаване на Съвет за европейското научноизследователско пространство

|



32011D0820(03)

Решение на Комисията от 19 август 2011 година за създаване на Съвет за европейското научноизследователско пространство  

Официален вестник n° C 243 , 20/08/2011 стр. 0012 - 0015



		Решение на Комисиятаот 19 август 2011 годиназа създаване на Съвет за европейското научноизследователско пространство(2011/0000/)ЕВРОПЕЙСКАТА КОМИСИЯ,като взе предвид Договора за функционирането на Европейския съюз,като взе предвид Договора за създаване на Европейската общност за атомна енергия,като има предвид, че:(1) С цел Комисията да бъде консултирана относно осъществяването на европейското научноизследователско пространство, като се отчитат целите, формулирани в Зелената книга на Комисията "Европейското научноизследователско пространство: Нови перспективи" [1], с Решение 2008/111/ЕО, Евратом [2] беше създаден Съветът за европейско научноизследователско пространство (ERAB).(2) Решение 2008/111/ЕО, Евратом изтича на 29 февруари 2012 г.(3) След съобщението на Комисията "Европа 2020: Стратегия за интелигентен, устойчив и приобщаващ растеж [3]" на 17 юни 2010 г. Съветът даде своята политическа подкрепа за новата стратегия.(4) Съобщението на Комисията до Европейския парламент, Съвета, Европейския икономически и социален комитет и Комитета на регионите: "Водеща инициатива на стратегията "Европа 2020" Съюз за иновации" [4], прието от Европейската комисия на 6 октомври 2010 г., въвежда политиките в областта на научноизследователската дейност и иновациите в една обща рамка, представлява ключов компонент на цялостната стратегия "Европа 2020" и има принос към всеки от нейните три стълба, а именно растеж, който е интелигентен, устойчив и приобщаващ.(5) В съобщението на Комисията относно водещата инициатива "Съюз за иновации" Комисията обяви разширяването на обхвата на мандата на Съвета за европейското научноизследователско пространство (ERAB), определен в нейното Решение 2008/111/ЕО, Евратом, да се осъществява текущо оценяване на Съюза за иновации, да се отразяват новите тенденции и да се дават препоръки за приоритети и действия.(6) Съветът за европейското научноизследователско пространство (наричан по-долу "Съвет") следва да подкрепя Комисията в нейните усилия за постигане на целите, посочени в Решение № 1982/2006/ЕО на Европейския парламент и на Съвета от 18 декември 2006 г. относно Седмата рамкова програма на Европейската общност за научни изследвания, технологично развитие и демонстрационни дейности (2007—2013 г.) [5] и в Решение 2006/970/Евратом на Съвета от 18 декември 2006 г. относно Седмата рамкова програма на Европейската общност за атомна енергия (Евратом) за ядрени изследователски дейности и обучение (2007—2011 г.) [6], както и в следващите рамкови програми на Европейския съюз и Евратом;(7) Независим идентификационен комитет на високо равнище, съставен от представители на бизнеса и академичните среди, представя на Комисията предложение за председател и членове на Съвета.(8) С цел укрепване на капацитета на Съвета и осигуряване на приемственост службите на Комисията могат да назначат почетни членове на Съвета въз основа на заслугите и труда, положен от членове, които са приключили своя мандат;(9) Следва да се определят правила за разкриване на информация от членовете на Съвета, без това да засяга правилата за сигурност, приложени към процедурния правилник на Комисията с Решение 2001/844/ЕО, ЕОВС, Евратом [7].(10) Личните данни, свързани с членовете на Съвета, следва да бъдат обработвани в съответствие с Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни [8].(11) Целесъобразно е да се определи срок за прилагането на настоящото решение. Комисията ще разгледа своевременно целесъобразността на удължаването на срока,ПРИЕ НАСТОЯЩОТО РЕШЕНИЕ:Член 1Съвет за европейското научноизследователско пространствоСъздава се Съвет за европейското научноизследователско пространство, наричан по-нататък "Съвет", считано от 1 март 2012 г.Член 2Задачи1. Съветът има следните задачи:а) да съветва Европейската комисия относно въпросите на европейското научноизследователско пространство, да дава препоръки за приоритети и действия, и по-конкретно относно начините за повишаване на въздействието на иновациите, и да прави текущо оценяване на съответните етапи на водещите инициативи на Съюза за иновации;б) по молба на Комисията или по своя собствена инициатива да дава становища относно развитието и осъществяването на европейското научноизследователско пространство и Съюза за иновации;в) да представя на Комисията годишен доклад за развитието на европейското научноизследователско пространство и на Съюза за иновации;г) да анализира новите тенденции в европейското научноизследователско пространство и Съюза за иновации.2. Съветът се информира редовно за съответното развитие и действия.3. Становищата на Съвета се дават в рамките на указания от Комисията срок.Член 3Консултации1. Комисията може да се консултира със Съвета по всички въпроси, свързани с осъществяването на европейското научноизследователско пространство и Съюза за иновации.2. Председателят на Съвета може да посъветва Комисията да се консултира със Съвета по определен въпрос.Член 4Състав — назначаване1. Съветът се състои от 11 членове.2. Председателят и членовете на Съвета се назначават от Комисията. В рамките на процедурата по избор и номиниране следва да се прилага следният набор от критерии:- изявен профил в областта на научните изследвания и/или иновациите, включително експертен опит в нетехнологичните иновации,- опит при изработване, управление и прилагане на изследователска политика и/или политика в сферата на иновациите,- опит в консултантската дейност на европейско или международно ниво,- баланс между научните и техническите дисциплини чрез определяне на лица, които имат конкретен университетски и промишлен опит,- географски баланс, вземайки под внимание държавите, асоциирани към рамковите програми,- подходящ баланс между мъже и жени.3. Кандидатите, които отговарят на изискванията за членство, но не са назначени, могат да бъдат включени в резервен списък, който Комисията може да използва за назначаване на заместници.4. Комисията назначава членовете според личните им качества и получава от тях независими от външно влияние консултации.5. Членовете своевременно информират Комисията за конфликт на интереси, който може да засегне тяхната обективност.6. Членовете се назначават за мандат от 4 години и изпълняват задълженията си, докато не изтече мандатът им или докато не бъдат заменени в съответствие с параграф 7.7. Членове могат да се заменят за остатъка от мандата им във всеки от следните случаи:а) при подаване на оставка;б) когато даден член не е повече в състояние да участва ефективно в обсъжданията на Съвета;в) когато даден член не отговаря на условията, посочени в член 339 от ДФЕС относно разкриването на информация;г) когато, в противоречие с параграф 4, даден член е подвластен на външно влияние;д) когато, в противоречие с параграф 5, даден член не е уведомил своевременно Комисията за конфликт на интереси.8. Имената на членовете на Съвета се публикуват в Регистъра на експертните групи към Комисията и други подобни структури (наричан по-нататък "Регистърът") и на интернет страницата на Генерална дирекция "Изследвания и иновации". Имената на членовете се събират, обработват и публикуват в съответствие с Регламент (ЕО) № 45/2001.Член 5Почетни членовеСлужбите на Комисията могат да назначат членове, чийто мандат в Съвета е изтекъл, като почетни членове на Съвета без право на глас. Статутът на почетните членове отговаря на този на наблюдателите. Такива назначения се извършват въз основа на заслуги и положен труд. Почетните членове се назначават за мандат с продължителност до 4 години.Член 6Дейност1. Съветът избира двама заместник-председатели от своите членове с обикновено мнозинство, които съвместно с назначения председател формират Бюрото на Съвета.2. Бюрото организира работата на Съвета в сътрудничество с Комисията.3. Със сьгласието на Комисията Съветът може да учреди подгрупи за проучване на определени въпроси в рамките на мандат, определен от Съвета. Тези подгрупи се разпускат след изпълнение на възложените им задачи.4. Комисията може да кани експерти или наблюдатели, които са компетентни по даден въпрос от дневния ред, да участват в работата на Съвета или в обсъжданията или работата на дадена подгрупа, ако по мнение на Комисията това е необходимо или полезно.5. Членовете на Съвета, както и поканените експерти и наблюдатели, спазват задълженията за запазване на професионалната тайна, предвидени в Договорите и правилата за тяхното прилагане, както и правилата на Комисията относно сигурността, свързани със защитата на класифицираната информация на ЕС, предвидени в приложението към Решение на Комисията 2001/844/ЕО, ЕОВС, Евратом [9]. При неспазване на тези задължения Комисията може да предприеме съответните мерки.6. Заседанията на Съвета и неговите подгрупи се провеждат в общия случай в помещенията на Комисията в съответствие с процедурите и графика, установени от Съвета. Комисията осигурява административното обслужване.7. Комисията може да предоставя информация и експертна помощ, необходими за дейността на Съвета, които му позволяват да работи в условия на самостоятелност и независимост. Експертната помощ се осигурява чрез субсидии или обществени поръчки, предвидени в съответната работна програма.8. На заседанията на Съвета и неговите подгрупи присъстват представители на Комисията.9. Съветът приема свой процедурен правилник на базата на представен от Комисията проект.10. Комисията публикува значимата информация за дейността на Съвета, като я вписва в регистъра, или чрез препратка в регистъра към специализиран уебсайт.Член 7Възнаграждения и разходи за заседания1. Членовете на Съвета получават компенсации за извършените от тях задачи под формата на възнаграждения за участие в пленарните заседания на Съвета, които отразяват отговорностите им и са съпоставими с подобни разпоредби в подобни структури и в държавите-членки. Размерът на възнагражденията и свързаните с тях процедурни правила са посочени в приложението към настоящото решение.2. На наблюдателите и на почетните членове не се заплаща за извършените услуги.3. По отношение на заседанията, различни от пленарните, но необходими за изпълнението на дейността на Съвета, включително предвидените в член 6, след предварително одобрение Комисията възстановява пътните разходи и, според случая, дневните на членовете и експертите, поканени във връзка с дейностите на Съвета, в съответствие с правилника на Комисията за възнаграждение на външни експерти.Член 8Изтичане на срока на действиеСрокът на действие на настоящото решение изтича на 29 февруари 2016 г.Съставено в Брюксел на 19 август 2011 година.За КомисиятаMáire Geoghegan-QuinnЧлен на Комисията[1] COM (2007) 161 окончателен, 4.4.2007 г.[2] ОВ L 40, 14.2.2008 г., стр. 7.[3] COM(2010) 2020 окончателен, 3.3.2010 г.[4] COM(2010) 546 окончателен, 6.10.2010 г.[5] ОВ L 412, 30.12.2006 г., стр. 1.[6] ОВ L 400, 30.12.2006 г., стр. 60, поправен с ОВ L 54, 22.2.2007 г., стр. 21.[7] ОВ L 317, 3.12.2001 г., стр. 1.[8] ОВ L 8, 12.1.2001 г., стр. 1.[9] Решение на Комисията от 29 ноември 2001 г. за изменение на нейния процедурен правилник (ОВ L 317, 3.12.2001 г., стр. 1).--------------------------------------------------